31. Januar 2006  Hüt isch min erschte Bsuech bim Chinderarzt gsi. Aber irgendwie hät mir das gar nöd passt! Scho bim inegah hani luuthals bekannt gäh, dass ich gar kei Luscht uf Arzt han. Wo mich s'Mami dänn abzoge hät und ich d'Wärmelampe uf minere Huut gspürt han, hani mi dänn chli beruhigt. Aber nur so lang, bis dä Arzt inecho isch. Da hani  wieder sooo gschroue - da händ au sini pfiffene und gsungene Liedli nüt gnützt!  Chan also nur so vill säge: Das wo dä Arzt hät chöne überprüefe - Herztön ablose während mich s'Mami gstillt hät ;-), Buuch abtaschte und Gwicht und Grössi - isch alles tip top. Die andere Teschts han ich nöd mit mir mache lah und muen das bim nächschte Undersuech Ändi Februar nahhole :-o